28/09/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 15 de setembro de 2015, da Xefatura Territorial da Coruña, pola que se concede a autorización administrativa de construcción e declaración de utilidade pública dunha instalación eléctrica no concello de Dodro (IN407A 2014/035-1)

Resolución do 15 de setembro de 2015, da Xefatura Territorial da Coruña, pola que se concede a autorización administrativa de construcción e declaración de utilidade pública dunha instalación eléctrica no concello de Dodro (IN407A 2014/035-1). Expediente: IN407A 2014/035-1 Promotor: Unión Fenosa Distribución, S. A. Instalación: LMTA, CTI, RBTA A Devesa e anexo 1. Concello: Dodro. FEITOS 1. O 18 de marzo de 2014 o promotor solicitoua autorización administrativa previa e de construcción da instalación eléctrica indicada.2. Por resolución do 22 de abril de 2014 someteuse ó trámite de información pública.3. Por resolución do 22 de xullo de 2014 concedéuse a autorización administrativa previa e de construción, coas seguintes características técnicas: – Liña de media tensión aérea a 20 kV, cunha lonxitude de 1,857 km, coa orixe en apoio existente s/n da LMT BOI-807, tramo ente Derivada a CT Bustelo (Expte.51.326) e CT Teaio (Expte.11.902), condutor tipo LA 56/54,6 mm 2, e final no CT A Devesa proxectado. – Centro de transformación intemperie A Devesa, cunha potencia de 100 kVA e unha relación de transformación de 20.000/400-230 V. – Liña de baixa tensión aérea coa orixe no CT A Devesa proxectado, cunha lonxitude de 0,018 km, en condutor RZ.4. O 19 de agosto de 2014 o promotor solicitou a declaración de utilidade pública da instalación eléctrica indicada e presenta relación de bens e dereitos afectados.5. A solicitude de declaración de utilidade pública someteuse ó trámite de información pública mediante resolución publicada nos seguintes medios: – Resolución información pública: 15/10/2014. – DOG: 07/11/2014. – BOP: 28/10/2014. – Xornal “La Voz de Galicia”: 11/06/2014. – Taboleiro de anuncios do concello: do 24/10/2014 ó 17/11/2014. Ó mesmo tempo realizáronse notificacións individuais ós titulares que figuran na relación de bens e dereitos afectados. No certificado de exposición pública do concello indícase que non se formularon alegacións.6. Durante o período no que se someteu ó trámite de información pública foron presentadas as seguintes alegacións. – Comunidade de Montes Veciñais en Man Común de Cruz de Abelán (CMVMC), solicitando o cambio da traza para que se leve a liña por unha devasa próxima ó trazado proxectado. Destas alegacións déuselle traslado ó promotor que contestou que segundo o R. D. 223/2008, do 15 de febreiro, o punto 1.5.1 da instrucción técnica complementaria ITC-LAT 07, liñas aéreas con condutores nus, establece que as liñas eléctricas aéreas se estudarán seguindo o trazado que considere máis conveniente o autor do proxecto. O 12 de febreiro de 2015 requíreselle ó promotor orzamento da alternativa proposta polos alegantes, así como separata do proxecto para a Consellería de Medio Rural. O 2 de marzo de 2015 a CMVMC de Cruz de Abelán presentan unha aclaración á alegación presentada por detectar un erro na traza proposta. Desta aclaración dase traslado ó promotor que, dando resposta, presenta Anexo 1 ó proxecto, no que se cambia a traza da liña, quedando coas seguintes características técnicas: – Liña de media tensión aérea a 20 kV, cunha lonxitude de 1,863 km, coa orixe en apoio existente s/n da LMT BOI-807, tramo ente Derivada a CT Bustelo (Expte.51.326) e CT Teaio (Expte.11.902), condutor tipo LA 56/54,6 mm 2, e final no CT A Devesa proxectado. – Centro de transformación intemperie A Devesa, cunha potencia de 100 kVA e unha relación de transformación de 20.000/400-230 V. – Liña de baixa tensión aérea coa orixe no CT A Devesa proxectado, cunha lonxitude de 0,018 km, en condutor RZ.7. Solicitouse o preceptivo informe ós seguintes organismos. – Concello de Dodro: Consta informe favorable aceptado polo promotor. – Augas de Galicia: Consta informe favorable aceptado polo promotor. – Servizo de Montes: Consta informe no que indica que a utilidade pública da execución do proxecto sería compatible co fin e a utilidade pública que cualifica ó monte veciñal en man común, que é aceptado polo promotor.8. Os servizos técnicos da Xefatura Territorial emitiron informe favorable sobre a dita solicitude. Consideracións legais e técnicas.1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 235/2012, do 5 de decembro, que fixa a estrutura orgánica da Vicepresidencia e das consellerías da Xunta de Galicia (DOG núm.233, do 07/12/2012). – Decreto 110/2013, do 4 de xullo, polo que se establece a estrutura orgánica das Consellería de Economía e Industria (DOG núm.140, do 24/07/2013), modificado polo Decreto 116/2014, do 11 de setembro (DOG núm.183, do 25/09/2014). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico. De acordo con todo o indicado, RESOLVO: 1. Conceder a autorización administrativa administrativa de construcción e a declaración de utilidade pública das instalacións eléctricas reflectidas no proxecto e anexo 1.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuízo de que os interesados poidan interpor calquera outro recurso que se considere pertinente. A Coruña, 15 de setembro de 2015. O xefe territorial Isidoro Martínez Arca